Капела Белимарковића у Врњачкој Бањи
Капела Белимарковића у Врњачкој Бањи подигнута је 1909. године као гробно место породице генерала Јована Белимарковића. Представља непокретно културно добро као споменик културе.

Основа капеле је у облику крста са простором који надкрива осмострана купола. Зидана је наизменичним ређањем камена са пет редова цигле, што посебно доприноси живопису фасаде. Декоративна камена пластика веома је прецизно и вешто изведена. Разни рељефни декоративни елементи су по угледу на форме Моравске школе. Најпрецизније су изведени портал и трифора са грбом породице Белимарковић, штит са усправљеним мачем и венцем.

Види још 
 Јован Белимарковић
 Дворац Белимарковића
 Списак споменика културе у Рашком округу

Извори

Спољашње везе 
 Републички завод за заштиту споменика културе - Београд
 Листа споменика

Споменици културе у Рашком округу
Грађевине у Врњачкој Бањи
Капеле у Србији
Непокретна културна добра